joelniklaus/EU_Wikipedias huggingface dataset:
Αγκώνας

Ο αγκώνας είναι η άρθρωση ανάμεσα στο βραχιόνιο οστό και τα οστά του αντιβραχίου, την κερκίδα και την ωλένη. Αποτελείται από τρεις αρθρώσεις οι οποίες βρίσκονται εντός κοινής αρθρικής κοιλότητας. Επιτρέπει την κάμψη του αντιβραχίου σε σχέση με τον αγκώνα και τον πρηνισμό ή υπτιασμό του αντιβραχίου, δηλαδή την μετακίνηση της πρόσθιας επιφάνειας του αντιβραχίου ραχιαία και ανάποδα. Σημαντικά ανατομικά χαρακτηριστικά στην περιοχή του αγκώνα είναι το ωλέκρανο (οστέινο εξόγκωμα στην άκρη του αγκώνα), ο αγκωνιαίος βόθρος και οι επικόνδυλοι.

Δομή 

Η άρθρωση του αγκώνα αποτελείται από τρεις αρθρώσεις ανάμεσα στα τρία οστά του αγκώνα, οι οποίες βρίσκονται εντός κοινής αρθρικής κοιλότητας. Ένας τέταρτος σύνδεσμος, ο δακτυλιοειδής σύνδεσμος της κερκίδας ενισχύει την έξω επιφάνεια του αγκώνα, περιβάλλοντας την κεφαλή της κερκίδας. Στο μεγαλύτερο τμήμα του, συγχωνεύεται με τον ινώδη θύλακο, αλλά διαχωρίζεται προς τα πίσω.

Ο αρθρικός υμένας περιβάλλει την άρθρωση του αγκώνα και την εγγύς κερκιδοωλένια άρθρωση με ινώδη κάψα. Στην περιοχή του κορωνοειδούς, ωλεκρανικού και κερκιδικού βόρθου, ανάμεσα στον ινώδη θύλακα και στον αρθρικό υμένα υπάρχουν στρώματα λίπους. Η κάψα ενισχύεται από συνδέσμους στα πλάγια, αλλά είναι σχετικά ασθενείς στο πρόσθιο και οπίσθιο τμήμα.

Η άρθρωση του αγκώνα αγγειόνεται από δίκτυο αγγείων το οποίο δημιουργείται από κλάδους της βραγχιόνιας, εν τω βάθει βραγχιόνιας, κερκιδικής και ωλένιας αρτηρίας. Η νεύρωση γίνεται κυρίως από το κερκιδικό και μυοδερματικό νεύρο.

Παθολογία

Επικονδυλίτιδα 
Δύο από τους πιο κοινούς τραυματισμούς του αγκώνα προκαλούνται από υπερβολική χρήση: ο αγκώνας των αντισφαιριστών και ο αγκώνας των γκόλφερ. Ο αγκώνας των γκόλφερ αποτελεί τη φλεγμονή στην παρατροχίλια απόφυση και την έκφυση των καμπτήρων και ο αγκώνας των αντισφαιριστών την φλεγμονή στην παρακονδύλια απόφυση και την έκφυση των εκτεινόντων μυών.

Κατάγματα 
Υπάρχουν τρία οστά στην άρθρωση του αγκώνα και οποιοδήποτε από αυτά τα οστά μπορεί να συμμετέχει σε ένα κάταγμα του αγκώνα. Ασθενείς οι οποίοι μπορούν να εκτείνουν πλήρως τον αγκώνα είναι απίθανο να έχουν κάταγμα και δεν απαιτείται ακτινογραφία εφόσον έχει αποκλειστεί κάταγμα ωλέκρανου. Πιθανές επιπλοκές του κατάγματος αγκώνα αποτελεί η απώλεια κίνησης και η μετατραυματική αρθρίτιδα.

Εξάρθρημα 
Τα εξαρθρήματα αγκώνα αποτελούν το 10% με 25% όλων των τραυματισμών του αγκώνα. Ο αγκώνας είναι μια από τις πιο κοινές εξαρθρωμένες αρθρώσεις στο σώμα, με ετήσια επίπτωση 6 ανά 100.000 άτομα. Στο άνω άκρο μόνο το εξάρθρημα ώμου είναι πιο κοινό.

Οστεοαρθρίτιδα 
Η οστεοαρθρίτιδα είναι πολύ συχνή, ιδιαίτερα στο επικρατές άκρο σε μεσήλικες ενήλικες. Η αρχική θεραπεία είναι μη επεμβατική. Το χειρουργείο ενδείκνυται επί πόνου του αγκώνα ή σημαντική απώλεια κινητικότητας με επακόλουθη έκπτωση της λειτουργίας του άνω άκρου και περιορισμό των καθημερινών δραστηριοτήτων. Η αρχική χειρουργική θεραπεία περιλαμβάνει την αφαίρεση των οστεόφυτων, καθώς στον αγκώνα σώζεται σε μεγάλο βαθμό ο αρθρικός χόνδρος. Η αρθροπλαστική ενδείκνυται σπανία και πραγματοποιείται μόνο σε ηλικιωμένους με χαμηλές απαιτήσεις και στους οποίους οι άλλες θεραπείες απέτυχαν.

Παραπομπές

Βιβλιογραφία 

 

 

Αρθρώσεις
Ασημένιο Έβρου

Το Ασημένιο είναι χωριό και έδρα ομώνυμης τοπικής κοινότητας, της δημοτικής ενότητας και δήμου Διδυμοτείχου, της περιφερειακής ενότητας (τέως νομού) Έβρου, στην περιφέρεια Ανατολικής Μακεδονίας και Θράκης, σύμφωνα με το πρόγραμμα Καλλικράτης.  Πρίν το πρόγραμμα Καλλικράτης και το σχέδιο Καποδίστριας, ανήκε στην Διδυμοτείχου του νομό Έβρου, στο γεωγραφικό διαμέρισμα Θράκης.

Γεωγραφία
Το Ασημένιο είναι χωριό στο Β. ΒΑ. τμήμα του νομού Έβρου. Βρίσκεται στην πεδινή περιοχή του Διδυμοτείχου και στη βόρεια όχθη του Γουρουνορέματος (παραπόταμου του Έβρου), ανάμεσα στην επαρχιακή οδό Πυθίου-Ορεστιάδας και την εθνική οδό ΕΟ 51, σε μέσο σταθμικό υψόμετρο 50. Απέχει 8 χλμ. περίπου ΒΑ. του  Διδυμοτείχου και 104 8 χλμ. περίπου ΒΑ. της Αλεξανδρούπολης. Η τοπική κοινότητα είναι χαρακτηρισμένη ως αγροτικός πεδινός οικισμός, με έκταση 11,437 χμ² (2011).

Πληθυσμός

Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε επίσημα το 1924 και προσαρτήθηκε στην κοινότητα Πυθίου του νομού Έβρου. Το 1934 αποσπάστηκε από την κοινότητα Ριζίου και ορίστηκε έδρα της ομώνυμης κοινότητας. Με το ΦΕΚ 244Α - 04/12/1997 αποσπάστηκε από την κοινότητα Ασημένιου και προσαρτήθηκε στον δήμο Διδυμοτείχου.

Γενικά στοιχεία
Το χωριό ονομαζόταν Σουϊμέν Τσιφλίκ, πριν την επίσημη αναγνώρισή του. Οι κάτοικοι προέρχονται κυρίως από την Ανατολική Θράκη και το Πέρα, ενώ υπάρχουν και οικογένεις με αρβανιτική καταγωγή. Το πρώτο δημοτικό σχολείο λειτούργησε το 1926. Κύρια ασχολία υπήρξε, ανέκαθεν, η παραγωγή σιταριού και καλαμοκιού, ενώ προστέθηκε και καλλιέργεια κριθαριού και τριφυλλιού για ζωοτροφές.

Αξιοθέατα
Η εκκλησία της Αγίας Παρασκευής στο βόρειο τμήμα του οικισμού

Παραπομπές

Πηγές
Εγκυκλοπαίδεια Πάπυρος Λαρούς Μπριτάνικα, 1996, 2006 (ΠΛΜ)
Εγκυκλοπαίδεια Πάπυρος Λαρούς, εκδ. 1963 (ΠΛ)
Οργανισμός εκδόσεων «Ελλάδα», χάρτες (Βαρελάς)
Google Earth
eetaa.gr

Εξωτερικοί σύνδεσμοι
https://www.inevros.gr/2017/02/26/gennithika-sto-asimenio/
https://www.youtube.com/watch?v=rhslGrz_9zc

Δήμος Διδυμοτείχου
Χωριά του νομού Έβρου
Κωνσταντίνος Μάνος (λόγιος)

Ο Κωνσταντίνος Μάνος (Φανάρι Κωνσταντινούπολης, 1784 - Αθήνα, 4 Νοεμβρίου 1835) ήταν Νομικός Σύμβουλος της Ελληνικής Πρεσβείας στην Κωνσταντινούπολη.

Βιογραφία
Ήταν γιος του Δημητρίου Μάνου, μεγάλου διερμηνέα (dragoman) της Υψ. Πύλης και ποστέλνικου στη Βλαχία και Μολδαβία. Ήταν λόγιος με αξιοσημείωτη βιβλιοθήκη και συνεργαζόταν με λογίους της εποχής. Μητέρα του ήταν η Μαρία (Μαριώρα) Καρατζά, κόρη του Νικολάου Καρατζά, πρίγκιπα της Βλαχίας, επίσης λογίου. Ο αδελφός του Νικόλαος, πρέσβης της Υψ. Πύλης στο Παρίσι, ήταν φίλος του Κοραή. Ο Κωνσταντίνος ήταν δεύτερος εξάδελφος του Γεωργίου Μάνου με δράση στην Επανάσταση του 1821 και του αδελφού του Ιωάννη μέλους της Φιλικής Εταιρείας, που έπεισε τον Αλέξανδρο Υψηλάντη να αναλάβει αρχηγός της.

Νυμφεύτηκε το 1827 στην Κωνσταντινούπολη τη Σεβαστή (Σεβαστ[ε]ία) Αργυροπούλου, κόρη του Ιακώβου Αργυροπούλου μεγάλου διερμηνέα (dragoman) της Υψ. Πύλης. O Κωνσταντίνος μάλλον έκανε και 2ο γάμο με την Σοφία Gerassimo. Ο Μανουήλ Γεδεών αναφέρει πως ίσως είναι ο συγγραφέας του έργου Τα κατά Κλεάνθην και Αβροκόμην που τυπώθηκε στη Βούδα το 1801 και στην Τεργέστη το 1811, ενός ερωτικού ποιήματος με επιρροές από το Διαφωτισμό. Ο Κωνσταντίνος είχε ετοιμάσει μια μετάφραση του Νέου Ανάχαρση του αβά Βαρθολομαίου. Το Μάρτιο του 1821 καταδικάσθηκε σε θάνατο μαζί με τον πεθερό του Ιάκωβο Αργυρόπουλο, αλλά γλίτωσαν. Το 1824 ήταν εξόριστοι στην Προύσα. Από το 1828 βρίσκεται στην Ελλάδα, όπου απεβίωσε στην Αθήνα το 1835, ενώ το 1836 γίνεται η 3η έκδοση του ποιητικού έργου Τα κατά Κλεάνθην και Αβροκόμην στην Αθήνα. Η σύζυγός του Σεβαστή ήταν εξαιρετικά μορφωμένη, διηύθυνε τη Φιλεκπαιδευτική Εταιρεία στην Αθήνα από το 1842 και έβαλε τις βάσεις για την παιδεία στο Αρσάκειο.

Οικογένεια
Ο Κωνσταντίνος και η Σεβαστή, κόρη του Ιακώβου Αργυροπούλου,  είχαν παιδιά 
 τη Μαρία, το Δημήτριο, τον Αλέξανδρο, την Καλλιόπη και τον
 Θρασύβουλο Μάνο, στρατηγό.

Πηγές 

  
  
 

Οικογένεια Μάνου
Γόνατο

Το γόνατο είναι η άρθρωση ανάμεσα στον μηρό και στο πόδι και αποτελείται από δύο επιμέρους αρθρώσεις: μία ανάμεσα στο μηριαίο οστό και την κνήμη και μία ανάμεσα στο μηριαίο οστό και την επιγονατίδα. Είναι η μεγαλύτερη άρθρωση στο ανθρώπινο σώμα. Αν και οι κινήσεις της είναι σύνθετες, επιτρέπει κυρίως την κάμψη και την έκταση του ποδιού.

Δομή 
Το γόνατο είναι τροποποιημένη γωνιώδης διάρθρωση, η οποία αποτελείται από τρία λειτουργικά τμήματα: την άρθρωση μηριαίου-επιγονατίδας, η οποία αποτελείται από την επιγονατίδα και την επιγονατιδική αύλακα στο πρόσθιο τμήμα του μηριαίου, και την έσω και έξω άρθρωση ανάμεσα σε μηριαίο και κνήμη. Η άρθρωση περιβάλλεται από αρθρικό υγρό, το οποίο βρίσκεται εντός του αρθρικού θύλακου. Ανάμεσα στο αρθρικό θύλακο και την ινώδη κάψα βρίσκεται λίπος. Στην οπίσθια επιφάνεια του γόνατος βρίσκεται ο ιγνυακός βόθρος. 
Οι αρθρικές επιφάνειες του μηριαίου οστού είναι ο έσω και έξω μηριαίος κόνδυλος και οι αρθρικές επιφάνειες της κνήμης είναι η έσω και έξω κνημιαία γλήνη. Η ακτίνα της καμπύλης των κονδύλων στο οβελιαίο επίπεδο γίνεται μικρότερη προς τα πίσω.

Μηνίσκοι 

Το γόνατο διαθέτει δύο ημισεληνοειδείς ινοχόνδρινους δίσκους, τον έσω και τον έξω μηνίσκο, που παρεμβάλλονται μεταξύ των αρθρικών επιφανειών των μηριαίων και των κνημιαίων κονδύλων. Ο έσω μηνίσκος καλύπτει το 50% περίπου της επιφάνειας του έσω κνημιαίου κονδύλου ενώ ο έξω καλύπτει περίπου τα 2/3 της αρθρικής επιφανείας του έξω κνημιαίου κονδύλου. Ο ρόλος τους είναι να βελτιώνουν την προσαρμογή ανάμεσα στο μηριαίο οστό και στην κνήμη.

Σύνδεσμοι 
Οι σύνδεσμοι περιβάλλουν την άρθρωση του γονάτου και προσφέρουν σταθερότητα, περιορίζοντας τις κινήσεις, και μαζί με τους μηνίσκους και τις περιτονίες προστατεύουν τον αρθρικό θύλακα. Εντός της άρθρωσης του γονάτου βρίσκονται οι δύο χιαστοί σύνδεσμοι και ο εγκάρσιος σύνδεσμος, ο οποίος συνδέει τους δύο μηνίσκους. Ο πρόσθιος χιαστός εκφύεται από την πρόσθια επιφάνεια της μεσοκονδύλιας περιοχής και καταφύεται στο πίσω τμήμα του έξω τοιχώματος του μεσοκονδύλιου βόθρου και ο οπίσθιος χιαστός εκφύεται από την οπίσθια επιφάνεια της μεσοκονδύλιας περιοχής και καταφύεται στο έσω τοίχωμα του μεσοκονδύλιου βόθρου.

Εξωαρθρικοί σύνδεσμοι είναι ο επιγονατιδικός σύνδεσμος, ο οποίος συνδέει την επιγονατίδα με το φύμα της κνήμης και αποτελεί συνέχεια του τένοντα του τετρακέφαλου μηριαίου μυ, ο έσω (κνημιαίος) και ο έξω (περονιαίος) πλάγιος σύνδεσμος. Άλλοι δύο σύνδεσμοι, ο λοξός ιγνυακός και ο ημιυμενώδης σύνδεσμος, βρίσκονται στην οπίσθια επιφάνεια του γόνατος.

Πηγές 

Αρθρώσεις
Ντέλλα Ρουφογάλη-Ρούνικ

Η Ντέλλα Ρουφογάλη-Ρούνικη (1946) είναι Ελληνίδα μοντέλο, γλύπτρια, ζωγράφος και στιχουργός.

Βίος
Η Ντέλλα Ρουφογάλλη-Ρούνικ (βαπτιστικό όνομα Βασιλική) γεννήθηκε στις 4 Ιουνίου 1946 στη Νεάπολη Βοΐου Κοζάνης. Ο πατέρας της ήταν ο Αναστάσιος Πασβαντίδης, από το Ικόνιο της Μικράς Ασίας.
Η μητέρα της ήταν η Μάρθα Βιδάλη-Θεμιστοκλέους με καταγωγή επίσης από τη Μικρά Ασία. Εγκύκλιες σπουδές πραγματοποίησε στη Βέροια. Τον Σεπτέμβριο του 1966 παντρέυεται τον Νίκο Δελαντώνη Πηγαίνει στην Τουλούζη και εγγράφεται στην Faculté des lettres et sciences humaines για να σπουδάσει τη γαλλική γλώσσα. Το 1969 πηγαίνει στο Γιοχάνεσμπουργκ όπου αρχιζει να εργάζεται στο χώρο του μόντελινγκ. Το πρακτορείο Willhelma Agency της Νέας Υόρκης την επιλέγει για συνεργασία και ταξιδεύει στις ΗΠΑ. Επιστρέφει στην Ελλάδα και συνεργάζεται με το πρακτορείο Κρίστι, κάνοντας επιδείξεις στο Μινιόν, με τον Φιλήμονα, Τσεκλένη και διαφημίσεις για την τηλεόραση σε προϊόντα μπράντι Μεταξάς, σοκολάτες Μέλο, τσιγάρα Παπαστράτος, Old Navy. Τον Σεπτέμβριο του 1973 παντρέυεται τον Μιχάλη Ρουφογάλη. Τον Δεκέμβριο του 1985 παντρεύεται, αφού έχει διαζευγθεί τον έγκλειστο σύζυγό της, τον Χέρμπερτ Ρούνικ.
Από το 1990 έως το 1992 φοιτά στην Art Students League Γράφει τη στήλη "Το ημερολόγιο της Ντέλλας" για το περιοδικό Life & Style.

Στίχοι τραγουδιών
Έχει ασχοληθεί με τη σύνθεση στίχων τα οποία έχουν μελοποιηθεί. Είναι το Ποιος να συγκριθεί μαζί σου σε μουσική Γιώργου Χατζηνάσιου και ερμηνευτή τον Γιάννη Πάριο και το Απαγορεύεται σε μουσική Χάρη Παμφίλη και ερμηνευτή τον Τόλη Βοσκόπουλο.

Συγγραφικό έργο
Έχει γράψει το μυθιστόρημα Ωραίος σαν ψέμα (εκδ.2005)και το αυτοβιογραφικό Να γιατί...(εκδ.2002)

Παραπομπές

Πηγές
Ντέλλα Ρουφογάλλη Ρούνικ, Να γιατί..εκδ.Φερενίκη, Αθήνα, 2002
Ντέλλα Ρούνικ (Στιχουργός)
Ρουφογάλη Ρούνικ,Ντέλλα 
Nτέλλα Ρούνικ: Απόσταγμα ζωής 
Προσωπική ιστοσελίδα 

Έλληνες μοντέλα
Έλληνες στιχουργοί
Νέο Καταλανικό Τραγούδι

To Νέο Καταλανικό Τραγούδι (καταλανικά: Nova Cançó) ήταν μουσικό είδος που προέκυψε τη δεκαετία του 1960 κατά τη διάρκεια της δικτατορίας του στρατηγού Φράνκο στην Ισπανία. Εντάσσεται στα ευρύτερα πλαίσια ανανέωσης της καταλανόφωνης κουλτούρας που έλαβε χώρα σταδιακά από τα τέλη της προηγούμενης δεκαετίας. Είχε ως βασικά του χαρακτηριστικά την εισαγωγή στην καταλανόφωνη μουσική ενός νέου είδους, με επιρροές από τον Ζωρζ Μπρασάνς και τον Ζακ Μπρελ, επιφέροντας την ανανέωση της λαϊκής και δημοφιλούς μουσικής στις καταλανόφωνες περιοχές, και την προώθηση μιας δημοκρατικής νοοτροπίας. Κύριοι πρωταγωνιστές του ήταν τραγουδιστές όπως ο Ραϊμόν, ο Ζοάν Μανουέλ Σεράτ, η Μαρία δελ Μαρ Μπονέτ και ο Λιουίς Λιακ που εντάχθηκαν στο συγκρότημα Els Setze Jutges. Το κίνημα έσβησε κατά τη διάρκεια της δεκαετίας του 1980, με την εισαγωγή του αγγλοσαξωνικού ποπ-ροκ να το αντικαθιστά ως κυρίαρχο μουσικό ρεύμα.

Παραπομπές 

Νέο Καταλανικό Τραγούδι
Καταλανική Γλώσσα
Ιστορία της Καταλονίας
Κοινότητα της Βαλένθια
Καταλανικές Χώρες
Βαθμοί της Αιγυπτιακής Αεροπορίας

Το λήμμα παρουσιάζει τους βαθμούς και τα διακριτικά αυτών στην Αιγυπτιακή Πολεμική Αεροπορία.

Παραπομπές

 Rank insignia - Air Force & Aviation
Καναπές

Ένας καναπές ή ντιβάνι είναι ένα έπιπλο για το καθιστικό με τη μορφή ενός πάγκου, με ή χωρίς μπράτσα, που είναι εν μέρει ή εξ ολοκλήρου από ταπετσαρία ή δέρμα, και συχνά είναι εξοπλισμένος με ελατήρια και προσαρμοσμένα μαξιλάρια. 

Αν και ο καναπές χρησιμοποιείται κυρίως για να κάτσει κάποιος, μπορεί να χρησιμοποιηθεί για τον ύπνο, το φαγητό, σεξουαλικές πράξεις, και άλλες αυτοσχέδιες δραστηριότητες.

Στο σπίτι, οι καναπέδες βρίσκονται κανονικά στο σαλόνι, αλλά μπορεί να υπάρξουν και σε επιπρόσθετα δωμάτια. Επίσης κάποιος μπορεί να συναντήσει τον καναπέ σε δημόσιους χώρους, αίθουσες αναμονής, ξενοδοχεία και μπαρ.

Συχνά οι καναπέδες διαθέτουν επιπλέον λειτουργίες όπως τη δυνατότητα να γίνονται κρεβάτι με συρόμενο μηχανισμό στο κάτω μέρος τους ή άλλοι διαθέτουν ανακλίσεις στα μπράτσα τους και την πλάτη δημιουργώντας διαφορετικά σχήματα ανάλογα την προτίμηση του καθενός.

Ένα συγχρονο διαδεδομένο σχήμα καναπέ είναι ο γωνιακός καναπές που αναλογοα το σχεδιασμό μπορεί να είναι σταθερά δεξιά ή αριστερή γωνία ή και αμφίδρομος όπου διαθέτει μεταφερόμενο τμήμα γωνίας για εύκολη και γρήγορη εναλλαγή από τον χρήστη χωρίς να απαιτείται τεχνική κατάρτιση.

Έπιπλα
Τζάκι

Το τζάκι είναι δομή κατασκευασμένη από τούβλα, πέτρα ή μέταλλο σχεδιασμένη για να καίγονται ξύλα. Τα τζάκια που χρησιμοποιούνται για τη χαλαρωτική ατμόσφαιρα που δημιουργούν και για τη θέρμανση ενός δωματίου. Τα μοντέρνα τζάκια έχουν μεταβλητή απόδοση θερμότητας, ανάλογα με την πολυπλοκότητα του σχεδιασμού.

Ιστορικά είχαν χρησιμοποιηθεί για τη θέρμανση μιας κατοικίας, το μαγείρεμα και τη θέρμανση του νερού για το πλυντήριο και για άλλες οικιακές χρήσεις. Ένα τζάκι μπορεί να έχει: μια εστία, μία καμινάδα, για τη διοχέτευση του καπνού και μια σχάρα, για να πέφτουν οι στάχτες.

Στην εστία υπάρχουν συχνά πυρότουβλα που βοηθούνν στο να αποθηκεύουν τη θερμότητα.

Δείτε Επίσης 
 Ενεργειακό τζάκι

Θέρμανση
Κοινωνικό παιχνίδι

Κοινωνικό παιχνίδι σύμφωνα με τον Vygotsky στο κοινωνικό παιχνίδι δεν είναι απαραίτητη προϋπόθεση να υπάρχει συμπαίκτης. Κύρια χαρακτηριστικά του παιχνιδιού είναι η φανταστική κατάσταση και οι κανόνες που θέτει το ίδιο το παιδί. Το παιδί, για παράδειγμα, αποφασίζει ότι το μολύβι που κρατάει στο χέρι του είναι το κουτάλι που το χρησιμοποιεί για να ανακατέψει το φαγητό. Από τη στιγμή που το μολύβι ξαναγίνεται μολύβι, παύει το παιχνίδι. Κάποιο παιδί που παίζει μόνο του μπορεί να παίζει τη μια στιγμή τη δασκάλα και την άλλη το μαθητή ή να διευθύνει μια φανταστική ορχήστρα. Το κοινωνικό παιχνίδι, σύμφωνα με το Vygotsky, δεν εξαφανίζεται, καθώς μεγαλώνουν τα παιδιά. Απλώς οι κανόνες που ήταν σε λανθάνουσα μορφή γίνονται εμφανείς και η φανταστική κατάσταση περνά σε λανθάνουσα μορφή. Τα παιχνίδια με κανόνες εμφανίζονται στην ηλικία των πέντε ετών περίπου και διαφέρουν από το κοινωνικό παιχνίδι κατά το ότι σε αυτά τα παιχνίδια είναι καλυμμένη η φανταστική κατάσταση και εμφανείς οι κανόνες.

Ο χαρακτήρας του κοινωνικού παιχνιδιού με ρόλους, προκαλεί το παιδί να εξαντλήσει τις ικανότητές του και τη γνώση του και να συνδυάσει τις επιμέρους εμπειρίες με τρόπο εύκαμπτο - και όλα αυτά σε μια κατάσταση που να σχετίζεται με τη ζωή. Η θεωρία ρόλων πρεσβεύει ότι η γενική ανθρώπινη συμπεριφορά είναι ένα παιχνίδι με διαφορετικούς ρόλους. Το παιδικό παιχνίδι ρόλων, εκπληρώνει μια σημαντική λειτουργία. Το παιδί μπορεί, μέσω του παιχνιδιού ρόλων, να αναγνωρίζει και να ταξινομεί καλύτερα ορισμένες προσδοκίες των γονέων που αφορούν τη συμπεριφορά του και τις οποίες πρέπει να ικανοποιήσει. Ασκείται στην κοινωνική υπευθυνότητα. Βελτιώνονται οι γενικές επικοινωνιακές ικανότητες του, προάγονται γλωσσικές του ικανότητες.

Παραπομπές
Περιφέρεια Καραγκάντα

Η περιφέρεια Καραγκάντα () είναι μια περιφέρεια του Καζακστάν. Πρωτεύουσα είναι η ομώνυμη πόλη Καραγκάντα. Ο πληθυσμός είναι 1.341.700 κάτοικοι σύμφωνα με την απογραφή του 2009, μειωμένος σε σχέση με τον πληθυσμό της απογραφής του 1999 που ήταν 1.410.218 κάτοικοι. Ο πληθυσμός της πρωτεύουσας είναι 459.778 στην απογραφή του 2009.

Ιστορία 
Η περιφέρεια ήταν ένα μέρος όπου γινόταν έντονη εξόρυξη άνθρακα κατά την Σοβιετική περίοδο και μέρος όπου βρίσκονταν αρκετά γκουλάγκ (στρατόπεδο εξαναγκαστικής εργασίας). Κατά τον Β' Παγκόσμιο πόλεμο ο Ιωσήφ Στάλιν εξόρισε πολλούς Γερμανούς στην περιοχή.

Γεωγραφία 
Η περιφέρεια έχει έκταση 428.000 τ.χλμ, και είναι η μεγαλύτερη περιφέρεια του Καζακστάν. Δεν συνορεύει με κάποια χώρα, ωστόσο λόγω του σχήματος της συνορεύει με πολλές περιοχές. Συνορεύει με την Περιφέρεια Ακτόμπε στα δυτικά, με την περιφέρεια Κοστανάι στα βορειοδυτικά, με την περιφέρεια Ακμόλα στα βόρεια, βορειοανατολικά με την περιφέρεια Παβλοντάρ, με την περιφέρεια του Ανατολικού Καζακστάν στα ανατολικά, νοτιοανατολικά με την περιφέρεια Αλμάτι, νότια με τις περιφέρειες Τζαμπίλ και Νότιου Καζακστάν και στα νοτιοδυτικά με την Περιφέρεια Κυζυλόρντα.

Η περιφέρεια είναι ξερή και πεδινή, με πεδιάδες που έχουν περιστασιακούς λόφους. Το εθνικό πάρκο Καρκαράλι που έχει έκταση 90.300 εκτάρια, βρίσκεται στην περιφέρεια, όπως και όρος Κιζιλαράι, γνωστό για τα ιστορικά αξιοθέατα και την φυσική ομορφιά του. 

Ο ποταμός Ισίμ, παραπόταμος του Ιρτίς, πηγάζει στην περιφέρεια. Ο ποταμός Νούρα είναι ένας άλλος που βρίσκεται στην περιοχή. Ακόμη, αρκετό νερό που χρησιμοποιείται στη περιοχή προέρχεται από τον Ιρτύς, που παρέχεται από το Κανάλι Ιρτίς-Καραγκάντα, απόστασης 451 χιλιομέτρων.

Δημογραφία 
Το 44,68% του πληθυσμού είναι Καζάκοι και το 39,17% είναι Ρώσοι στην απογραφή 2010. Οι μειοψηφίες είναι Ουκρανοί (4,56%), Γερμανοί (2,93%) και Τάταροι (2,53%).

Διοικητική διαίρεση 
Η περιφέρεια διαιρείται σε 9 επαρχίες και της πόλεις περιφερειακής σημασίας που είναι το Καραγκάντα, το Μπαλκάς, το Τζεζκαζγκάν, το Καραζάλ, το Σαράν, το Σακτίνσκ και το Τεμιρτάου. Οι επαρχίες είναι: 

 Επαρχία Αμπάι, διοικητικό κέντρο η πόλη του Αμπάι
 Επαρχία Ακτογκάι, διοικητικό κέντρο, το χωριό του Ακτογκάι
 Επαρχία Μπουχάρ-Ζιράου, διοικητικό κέντρο το Μποτακάρα
 Επαρχία Καρκαράλι, πόλη του Καρκαράλι
 Επαρχία Νούρα, οικισμός του Κιγιέβκα
 Επαρχία Οσακάροφ, οικισμός του Οσακαρόβκα
 Επαρχία Σετ, χωριό του Ακσού-Αούϊλι
 Επαρχία Ουλιτάου, χωριό του Ουλιτάου
 Επαρχία Ζαναάρκα, οικισμός του Ατάσου
* Τα ακόλουθα εννέα περιοχές σε Καραγάντα Περιοχή το καθεστώς της πόλης: Καραγκάντα, Μπαλκάς, Ζεζκαζγκάν, Καραζάλ, Πριοζέρσκ, Σαράν, Σατμπάγιεφ, Σακτίνσκ και Τεμιρτάου.

Για μερικές δεκαετίας της Σοβιετικής περιόδου, το νότιο κομμάτι της περιφέρειας ήταν η περιφέρεια Τζεζκαζγκάν, με πρωτεύουσα την ομώνυμη πόλη.

Εκλογές

Αδελφοποιημένες πόλεις 
  Ουλσάν, Νότια Κορέα (2010)

Παραπομπές 

Καραγκαντα
Καπιταλισμός και Σχιζοφρένεια

To Καπιταλισμός και Σχιζοφρένεια (French: Capitalisme et Schizophrénie)  είναι ένα δίτομο θεωρητικό του έργο των Γάλλων συγγραφέων, Gilles Deleuze και Felix Guattari, ο ένας φιλόσοφος και ο άλλος ψυχαναλυτής αντίστοιχα. Οι τόμοι, δημοσιεύθηκαν με οκτώ χρόνια διαφορά, ο πρώτος Αντι-Οιδίπους το 1972,  και ο δεύτερος Χίλια Πλατώματα το1980. Ο μεταφραστής του έργου Brian Massumi παρατηρεί ότι τα βιβλία διαφέρουν σημαντικά ως προς το ύφος, το περιεχόμενο και τη σύνθεση.

Αναφορές

Πηγές 
 Deleuze, Gilles and Félix Guattari. 1972. Anti-Œdipus. Trans. Robert Hurley, Mark Seem and Helen R. Lane. London and New York: Continuum, 2004. Vol. 1 of Capitalism and Schizophrenia. 2 vols. 1972-1980. Trans. of L'Anti-Oedipe. Paris: Les Editions de Minuit. ISBN 0-8264-7695-3.
 1980. A Thousand Plateaus. Trans. Brian Massumi. London and New York: Continuum, 2004. Vol. 2 of Capitalism and Schizophrenia. 2 vols. 1972-1980. Trans. of Mille Plateaux. Paris: Les Editions de Minuit. ISBN 0-8264-7694-5. 
 Guattari, Félix. 1984. Molecular Revolution: Psychiatry and Politics. Trans. Rosemary Sheed. Harmondsworth: Penguin. ISBN 0-14-055160-3. 
 1995. Chaosophy. Ed. Sylvère Lotringer. Semiotext(e) Foreign Agents Ser. New York: Semiotext(e). ISBN 1-57027-019-8. ---. 
 1996. Soft Subversions. Ed. Sylvère Lotringer. Trans. David L. Sweet and Chet Wiener. Semiotext(e) Foreign Agents Ser. New York: Semiotext(e). ISBN 1-57027-030-9. 
 Massumi, Brian. 1992. A User's Guide to Capitalism and Schizophrenia: Deviations from Deleuze and Guattari. Swerve editions. Cambridge, United States and London: MIT. ISBN 0-262-63143-1.

Εξωτερικές συνδέσεις 
 Σημειώσεις σχετικά με το, Καπιταλισμός & Σχιζοφρένεια από τον Michael Hardt

Φιλοσοφικά βιβλία
Οικονομισμός

Οικονομισμός αποκαλείται η αναγωγή όλων των κοινωνικών δεδομένων στις οικονομικές τους διαστάσεις. Ο όρος χρησιμοποιείται συχνά επικριτικά για την επικρατούσα τάση στην οικονομική επιστήμη θεωρώντας την ως ιδεολογία, στην οποία οι κανόνες της προσφοράς και της ζήτησης είναι οι μόνοι σημαντικοί παράγοντες στη διαδικασία λήψης αποφάσεων, είτε υπερβαίνοντας ή αδιαφορώντας για όλους τους άλλους παράγοντες. 
Θεωρείται ως μια παρενέργεια των νεοκλασικών οικονομικών και της τυφλής πίστης τους στο «αόρατο χέρι» της αγοράς ή στους «laissez-faire» τρόπους και η «οικονομίστικη» διαδικασία λήψης αποφάσεων επεκτείνεται πολύ πέρα από αποφάσεις που αφορούν την αγορά, καθώς χρησιμοποιείται για να δικαιολογήσει πολιτικές και στρατιωτικές αποφάσεις. Οι κοινωνικές συμβάσεις και η απορρέουσα ηθική δεν παίζουν κανένα ρόλο στις αποφάσεις υπό καθεστώς καθαρού οικονομισμού, εκτός εάν ο μηχανισμός της ζήτησης και της προσφοράς επηρεάζεται από τις ηθικές επιλογές των ατόμων. Οι επικριτές του οικονομισμού επιμένουν στη σημασία των πολικών και πολιτιστικών διαστάσεων στην κοινωνία.

Ο συντηρητικός Άλμπερτ Τζέυ Νοκ χρησιμοποίησε τον όρο πιο γενιά συμβολίζοντας μια ηθική και κοινωνική φιλοσοφία που «αντιλαμβάνεται το σύνολο της ανθρωπότητας με όρους παραγωγής, απόκτησης και διανομής του πλούτου». Δήλωσε πως «Μερικές φορές νόμιζα ότι εδώ μπορεί να είναι ο βράχος πάνω στον οποίο ο Δυτικός πολιτισμός τελικά θα συντριβεί. Ο οικονομισμός μπορεί να χτίσει μια κοινωνία η οποία είναι πλούσια, ευημερούσα, ισχυρή, ακόμη και μια που έχει μια ευρεία διάχυση της υλικής ευημερίας. Δεν μπορεί όμως να χτίσει μία κοινωνία με ουσία και βάθος...»

Χρήση στον Μαρξισμό 
Ο όρος «οικονομισμός» χρησιμοποιήθηκε στον Μαρξιστικό λόγο από τον Λένιν στις επιθέσεις του εναντίον τού Καρλ Κάουτσκι και του Σοσιαλδημοκρατικού Κόμματος στα τέλη του 19ου και αρχές του 20ού αιώνα στη Γερμανία.

Η κατηγορία του οικονομισμού είναι συχνή εναντίον σε ρεβιζιονιστές από αντι-ρεβιζιονιστές, όταν τα οικονομικά αποτελέσματα, αντί για την πολιτική, τοποθετούνται μπροστά από την κοινωνία, όταν η ανάπτυξη των παραγωγικών δυνατοτήτων κρίνεται πιο σημαντική από το φυσικό περιβάλλον και τις κοινωνικές σχέσεις που διαταράσσουν. Αυτή η συζήτηση ήταν ιδιαίτερα έντονη κατά τη διάρκεια της ηγεσίας του Κομμουνιστικού Κόμματος της Κίνας από τον Ντενγκ Σιαοπίνγκ ο οποίος επέκρινε τη Μαοϊκή γραμμή ως υπερ-αριστερή και κατηγόρησε τους οπαδούς της για την επιχείρηση οικοδόμησης του σοσιαλισμού, χωρίς η η οικονομία να είναι έτοιμη. Οι Μαοϊκοί με τη σειρά τους επέκριναν τον Ντενγκ Σιαοπίνγκ για την εγκατάλειψη του σοσιαλισμού υπέρ του ανοίγματος της οικονομίας της Κίνας σε καπιταλιστικές μεταρρυθμίσεις.

Δείτε επίσης 
 Οικονομικός ντετερμινισμός
 Ακαθάριστη εθνική ευτυχία
 Αναγωγισμός

Αναφορές 

Οικονομικές αντιλήψεις
Μαρξισμός
Κοινωνικές θεωρίες
Όμιλος Α΄ Ευρωμπάσκετ 2017

Ο Όμιλος Α΄ του Ευρωμπάσκετ 2017 θα λάβει χώρα από την 31η Αυγούστου έως την 6η Σεπτεμβρίου 2017. Όλοι οι αγώνες του ομίλου θα γίνουν στην Hartwall Arena στο Ελσίνκι, στη Φινλανδία.

Ο όμιλος αποτελείται από την Πολωνία, τη Φινλανδία, τη Γαλλία, την Ελλάδα, τη Σλοβενία και την Ισλανδία. Οι τέσσερεις πρώτες ομάδες στην τελική κατάταξη προκρίνονται στον δεύτερο γύρο.

Βαθμολογία

Όλες οι ώρες είναι στην τοπική (UTC+2).

Αγώνες Ομίλου

Σλοβενία - Πολωνία

Ισλανδία - Ελλάδα

Γαλλία – Φινλανδία

Πολωνία - Ισλανδία

Ελλάδα - Γαλλία

Φινλανδία - Σλοβενία

Γαλλία - Ισλανδία

Σλοβενία - Ελλάδα

Φινλανδία - Πολωνία

Ισλανδία - Σλοβενία

Πολωνία - Γαλλία

Ελλάδα - Φινλανδία

Σλοβενία - Γαλλία

Ελλάδα - Πολωνία

Φινλανδία - Ισλανδία

Ευρωπαϊκό Πρωτάθλημα Καλαθοσφαίρισης 2017
The Year the Sun Died

{{Infobox Album
| Όνομα  = The Year the Sun Died
| Είδος  = Στούντιο άλμπουμ
| Καλλιτέχνης  = Sanctuary
| Εξώφυλλο  = Sanctuary - The Year the Sun Died.jpg
| Background = lavender
| Κυκλοφορία  = 6 Οκτωβρίου 2014
| Ηχογράφηση  = Soundhouse Studios, Σιάτλ, ΗΠΑ
| Είδος_Μουσικής = Progressive Metal
| Διάρκεια  = 49:46
| Δισκογραφική  = Century Media Records
| Παραγωγός  = Κρις Χάρις
| Προηγούμενο album  = Into the Mirror Live (1991)| Αυτό το album  = The Year the Sun Died (2014)| Επόμενο album  = Inception (2017)}}
Το The Year the Sun Died είναι το τρίτο στούντιο άλμπουμ του αμερικάνικου heavy metal συγκροτήματος Sanctuary, το οποίο κυκλοφόρησε στις 6 Οκτωβρίου του 2014 μέσω της δισκογραφικής εταιρείας Century Media Records.

Αυτός ήταν ο δίσκος που επανέφερε το συγκρότημα στο προσκήνιο, μετά την επανένωση τους το 2010. Υπήρξε η πρώτη κυκλοφορία των Sanctuary μετά το ζωντανά ηχογραφημένο "Into the Mirror Live" του 1991. Το συγκρότημα μπήκε στα Soundhouse Studios του Σιάτλ τον Φεβρουάριο του 2014, με την έκδοση του δίσκου να πραγματοποιείται στα τέλη της χρονιάς.

Το άλμπουμ μπήκε στις λίστες του Billboard, φθάνοντας ως το # 125, ενώ μικρή επιτυχία γνώρισε και στην κεντρική Ευρώπη, μπαίνοντας στις χαμηλές θέσεις των καταλόγων επιτυχιών στην Γερμανία, την Αυστρία, την Ολλανδία, το Βέλγιο και την Ελβετία.

Οι κριτικές για το "The Year the Sun Died" υπήρξαν θετικές, με τον Ρέι Βαν Χορν του Blebbermouth να το βαθμολογεί με 7 / 10, τον Ντέιβιντ Πέρι του Bravewords να του δίνει 8 / 10 και τον Μπόρις Κάιζερ του Rock Hard να το βαθμολογεί με 8,5 / 10.ReviewAlbum des Monats - RockHard: Review anzeigen

Τραγούδια
 Όλες οι συνθέσεις πραγματοποιήθηκαν από τον Γουόρελ Ντέιν και τον Λένι Ράτλετζ, εκτός αν σημειώνεται διαφορετικά.

Θέσεις τσαρτ
The Year the Sun Died (άλμπουμ)Επίσημη κυκλοφορία: 6 Οκτωβρίου 2014

Τα μέλη του συγκροτήματος 
Το "The Year the Sun Died" ηχογραφήθηκε από τους εξής μουσικούς:
 Γουόρελ Ντέιν - φωνητικά
 Λένι Ράτλετζ - κιθάρα
 Μπραντ Χαλ - κιθάρα
 Τζιμ Σέπαρντ - μπάσο
 Ντέιβ Μπάντμπιλ - τύμπανα

Παραπομπές

Πηγές
 The Year the Sun Died - Sanctuary | Songs, Reviews, Credits | AllMusic
 Sanctuary - The Year the Sun Died | Encyclopaedia Metallum: The Metal Archives
 Century Media Records - Sanctuary 

Δισκογραφία των Sanctuary
Άλμπουμ του 2014
Παγκόσμιο πρωτάθλημα Φόρμουλα 1 (1996)

Το Παγκόσμιο πρωτάθλημα Φόρμουλα 1 για το 1996 ήταν το 47ο που διοργάνωσε η FIA. Περιλάμβανε 16 αγώνες. Ο 1ος απ' αυτούς
έγινε στις 10 Μαρτίου στην Αυστραλία και ο τελευταίος στις 13 Οκτωβρίου στην Ιαπωνία. Παγκόσμιος πρωταθήτής αναδείχθηκε ο Βρετανός Ντέιμον Χιλ κι αυτό ήταν το μοναδικό Παγκόσμιο πρωτάθλημα που κέρδισε ο συγκεκριμένος οδηγός. Το 1962 το 1968 ο πατέρας του Γκράχαμ είχε επίσης στεφθεί Παγκόσμιος πρωταθλητής. Όσον αφορά τώρα
το αγωνιστικό κομμάτι, το Γκραν Πρι Αυστραλίας μεταφέρθηκε στην αρχή του πρωταθλήματος και ξεκίνησε να διεξάγεται στο Άλμπερτ Παρκ της Μελβούρνης ενώ μέχρι και το προηγούμενο έτος ήταν ο τελευταίος αγώνας και διεξαγόταν στην Αδελαΐδα.

1996
Μηχανοκίνητος αθλητισμός το 1996
Επαρχία Τουπκαραγκάν

Η επαρχία Τουπκαραγκάν () είναι μια επαρχία στην περιφέρεια Μανγκιστάου στο νοτιοδυτικο Καζακστάν. Το διοικητικό κέντρο της επαρχίας είναι η πόλη του Φορτ-Σεβτσένκο. Πληθυσμός: 22,835 (εκτίμηση); 20,544 (απογραφή 2009); 14,225 (απογραφή 1999).

Παραπομπές 

Τουπκαραγκαν
Επισκοπος Κισάμου Ευδόκιμος Συγγελάκης

Ο Ευδόκιμος Συγγελάκης (1938-1956) ήταν επίσκοπος Κισάμου και Σελίνου.

Βίος
Γεννήθηκε στην Σίβα Πυργιωτίσσης Ηρακλείου το 1887. Σπούδασε στη Θεολογική Σχολή της Χάλκης. Εκάρη μοναχός στην Ιερά Μονή Φιλοθέου στο Άγιον Όρος. Διάκονος χειροτονήθηκε το 1915 και Πρεσβύτερος το 1919. Υπηρέτησε ως στρατιωτικός Ιερεύς και καθηγητής Μέσης Εκπαίδευσης. Στις 13 Μαρτίου 1938 χειροτονήθηκε στον Ιερό Ναό Αγίου Μηνά Ηρακλείου επίσκοπος Κισσάμου και Σελίνου. Στη διάρκεια της Γερμανικής κατοχής, δημεύθηκε η περιουσία του, φυλακίστηκε και εξορίστηκε λόγω της αντιστασιακής του δράσης. Στη έδρα του επανήλθε το 1945. Εκοιμήθη στις 8 Αυγούστου 1956.

Παραπομπές

Πηγές
 Θρησκευτική και Ηθική Εγκυκλοπαίδεια, τομ. 5(1964), στ.1022
Ανδρέας Νανάκης, «Αρχιερείς της Κρήτης κατά τον 20ό αιώνα» στο «Πίστις δι’ αγάπης ενεργουμένη», Χαριστήριος Τόμος Σεβασμιωτάτου Αρχιεπισκόπου Κρήτης κ.κ. Τιμοθέου , Ηράκλειο (Έκδοσις Ιεράς Αρχιεπισκοπής Κρήτης) 2001,σελ. 246

Μητροπολίτες Κισάμου και Σελίνου
Αλικιανός Χανίων

Ο Αλικιανός (ή Αλικιανού) είναι χωριό και έδρα ομώνυμης κοινότητος του δήμου Πλατανιά στην περιφερειακή ενότητα Χανίων της Κρήτης. Ανήκε στην Επαρχία Κυδωνίας. Το χωριό απέχει 12 χιλιόμετρα από τα Χανιά, στο δρόμο προς τους Λάκκους. Βρίσκεται στην αριστερή όχθη του ποταμού Κερίτη, σε υψόμετρο 65 μέτρων.

Κοινότητα Αλικιανού 
Περιλαμβάνοντας μόνον την έδρα της, η Κοινότητα Αλικιανού έχει 825 κατοίκους, σύμφωνα με την απογραφή του 2011.

Η Κοινότητα εκπροσωπείται από πενταμελές Συμβούλιο με επικεφαλής τον Πρόεδρο κ. Παναγιώτη Στρατουδάκη.

Κοινοτάρχες Αλικιανού 
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Αλικιανού.

Ιστορία 
Κατά τη διάρκεια της ενετοκρατίας, ο Αλικιανός ήταν φέουδο του οίκου Da Molin, οι οποίοι είχαν κτίσει στο χωριό επιβλητική έπαυλη με πύργο όταν εγκαταστάθηκαν στην Κρήτη το 1229. Σε αυτήν την έπαυλη διαδραματίζεται το έργο του Σπυρίδωνος Ζαμπέλιου Κρητικοί Γάμοι, το οποίο αφορά την καταστολή της επανάστασης του Καντανολέου.

Το χωριό αναφέρεται το 1577 από τον Φραντσέσκο Μπαρότσι ως Alichianu, και ανήκε στην επαρχία Κυδωνίας. Στην ενετική απογραφή του 1583 του Πέτρου Καστροφύλακα, αναφέρεται ως Allicanà με 265 κατοίκους (Κ236). Ο Φραντσέσκο Μπαζιλικάτα αναφέρει το χωριό το 1630 ως Allichianù. 

Κατά την Ελληνική Επανάσταση, πραγματοποιήθηκε τον Αύγουστο του 1821 στον Αλικιανό μάχη ανάμεσα στους Έλληνες επαναστάτες και τα οθωμανικά στρατεύματα. Στην αιγυπτιακή απογραφή του 1834, είχε 40 χριστιανικές και 9 μουσουλμανικές οικογένειες. Στην απογραφή του 1881, αναφέρεται ως Αλικιανού με 507 Έλληνες κατοίκους και 27 Τούρκους και ήταν έδρα δήμου. Την περίοδο της επανάστασης του 1897 λειτούργησε στον Αλικιανό στρατόπεδο του εκστρατευτικού σώματος του Τιμολέοντα Βάσσου.
 

Μετά την Ένωση της Κρήτης με την Ελλάδα, ο οικισμός υπήχθη στην επαρχία Κυδωνίας, ενώ το 1940 το όνομά του διορθώθηκε σε Αλικιανός. Τον Αύγουστο του 1941, οι γερμανικές δυνάμεις Κατοχής εκτέλεσαν στη γειτονική γέφυρα του ποταμού Κερίτη 118 κατοίκους του Αλικιανού και των γύρω χωριών.Ο Anthony Beevor αναφέρει στο βιβλίο του "Κρήτη. Η μάχη και η αντίσταση" ότι καταστράφηκε το χωριό  και ότι οι νεκροί έφτασαν τους 145 άνδρες και δύο γυναίκες.  Η ιστορική αυτή γέφυρα, κατασκευασμένη επί Κρητικής Πολιτείας και κηρυγμένη ως ιστορικό διατηρητέο μνημείο το 1998, κατέρρευσε στο μεγαλύτερο τμήμα της στις 25 Φεβρουαρίου 2019 κατά τη διάρκεια σφοδρότατης κακοκαιρίας. Αποτελεί ένα κατεξοχήν τοπόσημο της περιοχής που καλό είναι να αποκατασταθεί.

Διοικητικά, μετά τις αλλαγές που πραγματοποιήθηκαν στην τοπική αυτοδιοίκηση μέσω του προγράμματος Καποδίστρια, ο οικισμός περιήλθε το 1998 στον νεοσύστατο δήμο Μουσούρων, ενώ από το 2011 ανήκει πάλι ώς κοινότητα στον καλλικρατικό δήμο Πλατανιά.

Από τον Αλικιανό καταγόταν ο νεομάρτυρας Γεώργιος Διβόλης. και τα αδέρφια καλαθοσφαιριστές Αλέκος και Γιάννης Σπανουδάκης.

Απογραφές πληθυσμού 
Η δημογραφική πορεία του χωριού σύμφωνα με τις απογραφές:

Παραπομπές 

Χωριά του νομού Χανίων
Δήμος Πλατανιά
Πύργος Αγίου Νικολάου Λασιθίου

Ο Πύργος είναι οικισμός της κοινότητας Καλού Χωριού του Δήμου Αγίου Νικολάου (Επαρχία Μιραμπέλλου) , Κρήτη. Στην ελληνική απογραφή του 2011 καταγράφηκαν 87 κάτοικοι. Είναι κτισμένο στην αριστερή όχθη του ποταμού Ίστρωνα, σε υψόμετρο 50 μέτρων. Στην απέναντι όχθη βρίσκεται το Καλό Χωριό Λασιθίου. Στη θέση του βρισκόταν η αρχαία πόλη Ίστρος.

Ο Πύργος αναφέρεται για πρώτη φορά στην απογραφή του 1928, όταν είχε 163 κατοίκους. Στις επόμενες απογραφές απογράφηκαν 190 (1940), 226 (1951), 219 (1961), 161 (1971), 167 (1981) κάτοικοι.

Παραπομπές

Δήμος Αγίου Νικολάου
Χωριά του νομού Λασιθίου
Φορτί Λασιθίου

Το Φορτί είναι οικισμός της κοινότητος Καλού Χωρίου Μιραμπέλλου του Δήμου Αγίου Νικολάου. Στην ελληνική απογραφή του 2011 απογράφηκαν 93 κάτοικοι. Ο οικισμός αναγνωρίστηκε το 1991 και προσαρτήθηκε στην κοινότητα Καλού Χωριού και το 1997 εντάχθηκε επίσης στο δήμο Αγίου Νικολάου.

Παραπομπές

Δήμος Αγίου Νικολάου
Χωριά του νομού Λασιθίου
Fighting the World

{{Infobox Album
| Όνομα  = Fighting the World
| Είδος  = Στούντιο άλμπουμ
| Καλλιτέχνης  = Manowar
| Εξώφυλλο  = Manowar - Fighting the World.jpg
| Background = lavender
| Κυκλοφορία  = 14 Μαΐου 1987
| Ηχογράφηση  = 1986-1987, Universal Recording, Σικάγο, Ιλινόι, ΗΠΑ
| Είδος_Μουσικής = Heavy Metal, Power Metal, Speed Metal
| Διάρκεια  = 34:48
| Δισκογραφική  = Atco Records
| Παραγωγός  = Manowar
| Προηγούμενο album  = Sign of the Hammer (1984)| Αυτό το album  = Fighting the World (1987)| Επόμενο album  = Kings of Metal (1988)}}
Το Fighting the World είναι το πέμπτο άλμπουμ του αμερικάνικου heavy metal συγκροτήματος Manowar, το οποίο κυκλοφόρησε στις 14 Μαΐου του 1987 μέσω της δισκογραφικής εταιρείας Atco Records.

Το 1986, το συγκρότημα είχε διακόψει την συνεργασία του με την Ten Records και μετά από μία περιοδεία στην Ευρώπη, όπου άνοιγαν τις εμφανίσεις των Motörhead ως μέρος των φεστιβάλ Easter Metal Blast, ανακοινώθηκε η συμφωνία τους με την Atco, παρακλάδι της Atlantic Records. Οι ηχογραφήσεις του άλμπουμ έλαβαν χώρα στα Universal Recording Studios του Σικάγο, με τα μέλη του συγκροτήματος να αναλαμβάνουν την παραγωγή.

Αυτός ήταν ο πρώτος heavy metal δίσκος, ο οποίος ηχογραφήθηκε και μιξαρίστηκε αποκλειστικά με ψηφιακό εξοπλισμό.

Στο "Fighting the World" συμπεριλήφθηκε το κομμάτι "Defender", το οποίο είχε κυκλοφορήσει σαν ΕΡ σινγκλ τέσσερα χρόνια νωρίτερα και στην αφήγηση του συμμετείχε ο Όρσον Γουέλς.

Το άλμπουμ ανέβηκε στο Top-30 των σουηδικών τσαρτ και βραβεύθηκε ως χρυσός δίσκος στην Γερμανία το 1994.

Τραγούδια
 Όλες οι συνθέσεις πραγματοποιήθηκαν από τον Joey DeMaio.

Θέσεις τσαρτ
Fighting the World (άλμπουμ)Επίσημη κυκλοφορία: 14 Μαΐου 1987

Βραβεία
Fighting the World (άλμπουμ)

 Γερμανία (IFPI Certification): Χρυσός

Τα μέλη του συγκροτήματος 
Το "Fighting the World" ηχογραφήθηκε από τους εξής μουσικούς:
 Έρικ Άνταμς - φωνητικά
 Ross the Boss - κιθάρα, πλήκτρα
 Τζόι Ντι Μάιο - μπάσο
 Σκοτ Κολούμπους - τύμπανα

Γκεστ συμμετοχές
 Όρσον Γουέλς - αφήγηση στο Defender

Παραπομπές

Πηγές
 FIGHTING THE WORLD | Manowar
 Fighting the World - Manowar | Songs, Reviews, Credits | AllMusic
 Manowar - Fighting the World - Encyclopaedia Metallum: The Metal Archives

Δισκογραφία των Manowar
Άλμπουμ του 1987
Αμαντιείς

Οι Αμαντιείς ή Άβαντες ήσαν αρχαίο ελληνικό φύλο ευρισκόμενο στο βορειότερο τμήμα της Ηπείρου. Μια αρχαία ελληνική πόλη, η Αμάντια, έλαβε την ονομασία της από τους τελευταίους. Υπήρχε, επίσης, ιλλυρικό φύλο με παρεμφερή ονομασία ευρισκόμενο στην Παννονία, οι Αμαντινοί.

Παραπομπές 

Χαονία
Αρχαίοι Έλληνες
Αρχαία φύλα στην Ήπειρο
Αρχαία φύλα στην Αλβανία
Ιλλυρικές φυλές
Τζιτζιφιά Χανίων

Η Τζιτζιφιά είναι οικισμός της κοινότητας Βάθης της δημοτικής ενότητας Ιναχωρίου του δήμου Κισάμου στην περιφερειακή ενότητα Χανίων της Κρήτης. Το 2011 είχε 2 κατοίκους. Είναι από τα παλαιότερα χωριά των εννέα Χωριών. Η ονομασία  θεωρείται ότι προέρχεται από το δέντρο ζίζυφος και για το λόγο αυτό θα έπρεπε να γράφεται με υ το δεύτερο και όχι ι όπως έχει καθιερωθεί.

Βρίσκεται σε υψόμετρο 380 μ και στην απογραφή του 1981 είχε 31 κατοίκους. Όμως σε  προγενέστερα χρόνια  και ιδιαίτερα στα χρόνια των Ενετών φέρεται να έχει πολύ μεγαλύτερο πληθυσμό. Από τον Καστροφύλακα (Κ236) αναφέρεται Ziziffea,Sanda Lucia (Αγία  Φωτεινή),με 115 κατοίκους το 1583. Τα ερείπια που συναντά κανείς  σε πάρα πολλά σημεία που σήμερα είτε είναι δασωμένα είτε υπάρχουν γύρω ελαιώνες  μαρτυρούν την μεγάλη έκταση στην οποία ήταν απλωμένο το χωριό. Πολλοί κάτοικοι των γειτονικών χωριών Βάθης και Πλοκαμιανών έχουν τις ρίζες τους στην Τζιτζιφιά και αυτό εξηγεί και το γεγονός ότι έχουν αγροτικά κτήματα εκεί.

Το 1900 η Τζιτζιφιά αναφέρεται με κατοίκους 104 και 1961 με κατοίκους 50.

Στο χωριό υπάρχουν ιστορημένες εκκλησίες της Παναγίας ,της Αγίας Φωτεινής και της Αγίας Παρασκευής αλλά οι τοιχογραφίες είναι καταστραμμένες (βλ. Gerola-Λασιθιωτάκη, τοιχογραφημένες εκκλησίες της Κρήτης, σ.29). Σήμερα δεν σώζεται καμιά από τις εκκλησίες αυτές. Στη θέση που έχει ανεγερθεί στις αρχές του περασμένου αιώνα η σημερινή εκκλησία των Αποστόλων Πέτρου και Παύλου υπήρχε παλαιότερη εκκλησία  που γκρεμίστηκε ,σίγουρα κάποια από τις ιστορούμενες, στην οποία ανήκε και το  καμπαναριό  που υπάρχει μέχρι σήμερα.

Χωριά του νομού Χανίων
Kings of Metal

{{Infobox Album
| Όνομα  = Kings of Metal
| Είδος  = Στούντιο άλμπουμ
| Καλλιτέχνης  = Manowar
| Εξώφυλλο  = Manowar - Kings of Metal.jpg
| Background = lavender
| Κυκλοφορία  = 18 Νοεμβρίου 1988
| Ηχογράφηση  = Universal Recording, Σικάγο, Ιλινόι, ΗΠΑ
| Είδος_Μουσικής = Heavy Metal, Power Metal, Speed Metal
| Διάρκεια  = 48:05
| Δισκογραφική  = Atlantic Records
| Παραγωγός  = Manowar
| Προηγούμενο album  = Fighting the World (1987)| Αυτό το album  = Kings of Metal (1988)| Επόμενο album  = The Triumph of Steel (1992)}}
Το Kings of Metal είναι το έκτο άλμπουμ του αμερικάνικου heavy metal συγκροτήματος Manowar, το οποίο κυκλοφόρησε στις 18 Νοεμβρίου του 1988 μέσω της δισκογραφικής εταιρείας Atlantic Records.

Μετά την κυκλοφορία του δίσκου, αποχώρησε από το συγκρότημα ο κιθαρίστας Ross the Boss, ο οποίος λίγο αργότερα συνεργάστηκε με το Ντικ Μανιτόμπα στους Wild Kingdom. Την θέση του πήρε ο Ντέιβιντ Σανκλ, ενώ τον Σεπτέμβριο του 1989, αναγκάστηκε να αποχωρήσει και ο ντράμερ Σκοτ Κολούμπους, αλλά επέστρεψε τρεις μήνες αργότερα.

Το "Kings of Metal" σκαρφάλωσε στο Top-50 των γερμανικών και σουηδικών τσαρτ και βραβεύθηκε ως χρυσός δίσκος στην Γερμανία το 1994.

Τραγούδια

 

Θέσεις τσαρτ
Kings of Metal (άλμπουμ)Επίσημη κυκλοφορία: 18 Νοεμβρίου 1988

Βραβεία
Kings of Metal (άλμπουμ)

 Γερμανία (IFPI Certification): Χρυσός

Τα μέλη του συγκροτήματος 
Το "Kings of Metal" ηχογραφήθηκε από τους εξής μουσικούς:
 Έρικ Άνταμς - φωνητικά
 Ross the Boss - κιθάρα, πλήκτρα
 Τζόι Ντι Μάιο - μπάσο
 Σκοτ Κολούμπους - τύμπανα

Παραπομπές

Πηγές
 KINGS OF METAL | Manowar
 Kings of Metal - Manowar | Songs, Reviews, Credits | AllMusic
 Manowar - Kings of Metal - Encyclopaedia Metallum: The Metal Archives

Δισκογραφία των Manowar
Άλμπουμ του 1988
Ρος Φρίντμαν

O Ρος Φρίντμαν, γνωστός και ως Ross the Boss είναι Αμερικανός κιθαρίστας της heavy metal και της punk μουσικής, γνωστός ως ιδρυτικό μέλος των συγκροτημάτων Manowar και The Dictators.

Καριέρα
Ο Φρίντμαν σχημάτισε τους The Dictators το 1973, μαζί με τον Άντι Σέρνοφ. Μετά από τρία άλμπουμ, μετακόμισε στην Γαλλία όπου εντάχθηκε στους Shakin' Street μαζί με τον Φαμπιέν Σάιν. Το συγκρότημα άνοιγε τις εμφανίσεις των Black Sabbath κατά την περιοδεία για την προώθηση του άλμπουμ "Heaven and Hell", όπου γνώρισε τον Τζόι Ντι Μάιο, με τον οποίο σχημάτισε τους Manowar στα τέλη του 1980. Μαζί τους κυκλοφόρησε έξι άλμπουμ, γνωρίζοντας μεγάλη επιτυχία στους κύκλους του heavy metal, πριν αποχωρήσει το 1988.

Το 1989, εντάχθηκε στους Wild Kingdom του Ντικ Μανιτόμπα μαζί με τον Άντι Σέρνοφ. Μετά την κυκλοφορία του δίσκου "...And You?" αποχώρησε από το συγκρότημα και το 1994 σχημάτισε το μπλουζ ροκ σχήμα Heyday, ενώ δύο χρόνια αργότερα επανενώθηκε με τους The Dictators. Μετά από ένα άλμπουμ με τους The Spinatras το 1999, ηχογράφησε το "D.F.F.D." με τους The Dictators, ακολουθούμενο από το ζωντανά ηχογραφημένο "Viva Dictators".

Το 2004, έγινε μέλος των Brain Surgeons του Άλμπερτ Μπουσάρντ των Blue Öyster Cult, ενώ κυκλοφόρησε έναν δίσκο με τους Thunderboss του πρώην ντράμερ των Dictators, JP Thunderbolt Patterson.

Τον Ιούλιο του 2005, έπαιξε και πάλι με τους Manowar στο Earthshaker Festival, παίζοντας τα κομμάτια "Metal Daze", "Dark Avenger" και "Battle Humn". Τον Απρίλιο του επόμενου έτους έπαιξε και πάλι την μουσική τους για το φεστιβάλ Keep It True IV με τους Men of War, ένα συγκρότημα διασκευών των Manowar. Αργότερα μετονομάστηκαν σε Ross the Boss, παίζοντας σε φεστιβάλ της Γερμανίας, της Ιταλίας και της Ελλάδας.

Σε συνεργασία με τον JP Thunderbolt Patterson περιόδευσε στην Ισπανία με τους The Thunderbolts το 2007, ενώ την ίδια χρονιά συμμετείχε σε άλμπουμ του Φαμπιέν Σάιν, των Wotan και των Atlantean Kodex. Τον Αύγουστο του 2009, ντεμπουτάρισε με το ομώνυμο συγκρότημα του στο κλαμπ Europa του Μπρούκλιν.

Το 2009, κυκλοφόρησε τον δίσκο "21st Century Love Channel" με τους Shakin' Street, ενώ δύο χρόνια αργότερα συμμετείχε στο "Land of the Dead" των Burning Starr. Από το 2012, συμμετέχει στους Death Dealer μαζί με τους Μάικ Ντέιβις, Στου Μάρσαλ, Σον Πεκ και Στιβ Μπολονέζ, ηχογραφώντας τους δίσκους "War Master" (2013) και "Hallowed Ground" (2015).

Δισκογραφία

Παραπομπές

Πηγές 
 Biography | Manowar
 Ross the Boss | Biography, Albums, Streaming Links | AllMusic
 Ross the Boss - Encyclopaedia Metallum: The Metal Archives

Αμερικανοί κιθαρίστες
Ροκ μουσικοί
The Triumph of Steel

{{Infobox Album
| Όνομα  = The Triumph of Steel
| Είδος  = Στούντιο άλμπουμ
| Καλλιτέχνης  = Manowar
| Εξώφυλλο  = Manowar - The Triumph of Steel.jpg
| Background = lavender
| Κυκλοφορία  = 29 Σεπτεμβρίου 1992
| Ηχογράφηση  = Haus Wanfried, Νέα Υόρκη, ΗΠΑ
| Είδος_Μουσικής = Heavy Metal, Power Metal, Speed Metal
| Διάρκεια  = 69:25
| Δισκογραφική  = Atlantic Records
| Παραγωγός  = Manowar, Τζον Πέτιγκρας
| Προηγούμενο album  = Kings of Metal (1988)| Αυτό το album  = The Triumph of Steel (1992)| Επόμενο album  = Louder Than Hell (1996)}}
Το The Triumph of Steel είναι το έβδομο άλμπουμ του αμερικάνικου heavy metal συγκροτήματος Manowar, το οποίο κυκλοφόρησε στις 29 Σεπτεμβρίου του 1992 μέσω της δισκογραφικής εταιρείας Atlantic Records.

Ο ντράμερ Σκοτ Κολούμπους αντικαταστάθηκε από τον Κένι Ερλ "Rhino" Έντουαρντς το 1991, ο οποίος μαζί με τον κιθαρίστα Ντέιβιντ Σανκλ αποτέλεσαν τα δύο νέα μέλη του συγκροτήματος.

Το νέο άλμπουμ ηχογραφήθηκε στη Νέα Υόρκη, με την παραγωγή να αναλαμβάνει ο Τζον Πέτιγκρας μαζί με το συγκρότημα. Η δυναμική των Manowar στην Ευρώπη έγινε φανερή όταν ο δίσκος έφθασε ως την όγδοη θέση των γερμανικών τσαρτ και την εικοστή των αντίστοιχων ελβετικών, για να βραβευθεί ως χρυσός στην Γερμανία.

Πρώτο κομμάτι του άλμπουμ είναι το "Achilles, Agony and Ecstasy in Eight Parts", το μεγαλύτερο σε διάρκεια τραγούδι του συγκροτήματος, αγγίζοντας την μισή ώρα, οι στίχοι του οποίου αναφέρονται στην Ιλιάδα του Ομήρου.

Για την προώθηση του "The Triumph of Steel", οι Manowar περιόδευσαν στην Ευρώπη τον Οκτώβριο και το Νοέμβριο του 1992, με τους Skyclad να ανοίγουν τις εμφανίσεις τους.

Τραγούδια
 Όλες οι συνθέσεις πραγματοποιήθηκαν από τον Joey DeMaio.

Θέσεις τσαρτ
The Triumph of Steel (άλμπουμ)Επίσημη κυκλοφορία: 29 Σεπτεμβρίου 1992

Βραβεία
The Triumph of Steel (άλμπουμ)

 Γερμανία (IFPI Certification): Χρυσός

Τα μέλη του συγκροτήματος 
Το "The Triumph of Steel" ηχογραφήθηκε από τους εξής μουσικούς:
 Έρικ Άνταμς - φωνητικά
 Ντέιβιντ Σανκλ - κιθάρα
 Τζόι Ντι Μάιο - μπάσο
 Κένι Ερλ Έντουαρντς - τύμπανα, κρουστά

Παραπομπές

Πηγές
 THE TRIUMPH OF STEEL | Manowar
 The Triumph of Steel - Manowar | Songs, Reviews, Credits | AllMusic
 Manowar - The Triumph of Steel - Encyclopaedia Metallum: The Metal Archives

Δισκογραφία των Manowar
Άλμπουμ του 1992
Επαρχία Ουαλιχάνοφ

Η επαρχία Ουαλιχάνοφ () είναι μια επαρχία της περιφέρειας Βορείου Καζακστάν στο Καζακστάν. Το διοικητικό κέντρο της επαρχίας είναι το Κισκενεκόλ. Πληθυσμός: 17,596 (εκτίμηση 2013); 17,991 (απογραφή 2009); 25,920 (απογραφή 1999).

Παραπομπές 

Ουαλιχανοφ
Επαρχία Σεμονάιχα

Η επαρχία Σεμονάϊχα () είναι μια επαρχία της περιφέρειας Ανατολικού Καζακστάν στο Καζακστάν. Το διοικητικό κέντρο της επαρχίας είναι η Σεμονάϊχα. Πληθυσμός: 46,409 (εκτίμηση 2013); 49,202 (απογραφή 2009); 57,815 (απογραφή 1999).

Παραπομπές 

Σεμοναιχα
Τσίπρας

Το ελληνικό επώνυμο Τσίπρας μπορεί να αναφέρεται στα εξής πρόσωπα:

 Αλέξης Τσίπρας (γενν. 1974), πολιτικός, βουλευτής (2009- ), πρωθυπουργός της Ελλάδας (2015-2019),  πρόεδρος του Συνασπισμού (2008-2013), πρόεδρος του ΣΥΡΙΖΑ (2013- ) και πολιτικός μηχανικός
 Βασίλης Τσίπρας (1939-2015), πολιτικός, βουλευτής της Νέας Δημοκρατίας (2000-2004) και δικηγόρος
Βικτώρια (χήνα)

Η Βικτώρια (Victoria), είναι μια χήνα ευρέως γνωστή ως η πρώτη χήνα που έλαβε προσθετικό τρισδιάστατο εκτυπωμένο (3D) ράμφος. Η Βικτώρια (Victoria) βρέθηκε στα τέλη του 2015, στην ακτή του Σάο Πάολο, με το μεγαλύτερο τμήμα του ράμφους της να μην υπάρχει. Μεταφέρθηκε με τη φροντίδα του «Φίλου της Θάλασσας» σε συνεργασία με τους Animal Avengers, μια φιλανθρωπική οργάνωση που ιδρύθηκε από την Αμερικανίδα Ηθοποιό Σάνον Ελίζαμπεθ (Shannon Elizabeth).

Δεν είναι σαφές πώς η Βικτώρια (Victoria) απώλεσε το πρώτο της ράμφος. Ένα δεύτερο τρισδιάστατο εκτυπωμένο (3D) προσθετικό ράμφος, της συνδέθηκε από τους κτηνιάτρους του Πανεπιστημίου του .

Δείτε επίσης
 Γκρέσια (τουκάν)

Σημειώσεις 

Παραπομπές σημειώσεων

Παραπομπές 

Μεμονωμένα πτηνά
Τρισδιάστατα εκτυπωμένα αντικείμενα
Προσθετικά
Μπαραμπαΐγκ

Οι Μπαραμπαΐγκ (Barabaig), είναι μια νομαδική φυλή του λαού των Ντατοόγκα (Datooga), οι οποίοι ζουν στα βόρεια ηφαιστειογενή υψίπεδα, πλησίον του Όρους Χάνανγκ (Mount Hanang) στην Περιφέρεια Μανυάρα (Manyara Region) της Τανζανίας. Ο πληθυσμός τους εκτιμάται ότι αριθμεί περί τα 50.000 άτομα.

Ιστορία

Κατά το 1990, πολλοί Μπαραμπαΐγκ (Barabaig), εκδιώχθηκαν δια της βίας από τις Πεδιάδες Μπασότου (Basotu Plains), προκειμένου να δημιουργηθεί χώρος για ένα ευρείας κλίμακας πρόγραμμα καλλιέργειας σιταριού των κυβερνήσεων Καναδά και Τανζανίας.

Κοινωνία
Οι Μπαραμπαΐγκ (Barabaig), ζούνε από το κυνήγι, την γεωργία και την κτηνοτροφία. 

Υπάρχει ένα έθιμο όπου κυνηγούν τους εχθρούς τους μόνο με δόρατα, οι οποίοι είναι: ελέφαντες, λέοντες και άλλα θηρία. Οποιοσδήποτε που το κάνει, θα θεωρείται ως "ghadyirochand" ή ήρωας και θα επιβραβεύεται από δώρα με βοοειδή, γυναίκες και κύρος στην φυλή του.

Δείτε επίσης
 Ντατοόγκα
 Μαασάι
 Όρος Χάνανγκ

Σημειώσεις 

Παραπομπές σημειώσεων

Παραπομπές 

Εθνοτικές ομάδες στην Τανζανία
Αυτόχθονες λαοί της Ανατολικής Αφρικής
Φυλές της Αφρικής
Ώρα Γιακούτσκ

Η ώρα Γιακούτσκ (YAKST) είναι μια ζώνη ώρας στην Ρωσία 9 ώρες μπροστά του συγχρονισμένου παγκόσμιου χρόνο, και 6 ώρες μπροστά από την ώρα Μόσχας.

Η ζώνη ώρας καλύπτει την Δημοκρατία των Σαχά (δυτικό τμήμα), την περιφέρεια Αμούρ και το κράι Υπερβαϊκάλης.

Στις 27 Μαρτίου 2011, η Ρωσία μετακινήθηκε στην μόνιμη θερινή ώρα, με αποτέλεσμα αντί για εναλλαγή στις ζώνες ώρας UTC+9 τον χειμώνα και +10 το καλοκαίρι, η ώρα Γιακούτσκ άλλαξε σε UTC+10, μέχρι τις 26 Οκτωβρίου 2014, όπου επανήλθε στη ζώνη ώρας +9.

Δείτε επίσης 
 Ώρα στη Ρωσία
 Ασία/Γιακούτσκ

Παραπομπές 

Γιακούτσκ
Μαντενιγιέτ

Το Μαντενιγιέτ (ή Ραχάτ) είναι ένα χωριό στην Περιφέρεια Κυζυλόρντα, στο νοτιοανατολικό Καζακστάν. Απέχει μερικά χιλιόμετρα από τον κεντρικό δρόμο, που οδηγεί στην τοπική πρωτεύουσα, την Κυζυλόρντα. Ακόμη πολλά χωριά βρίσκονται κοντά στο Μαντενιγιέτ.

Παραπομπές 

Γεωγραφία του Καζακστάν
Κέκε Ρόσμπεργκ

Ο Κέκε Ρόσμπεργκ(πλήρες ονοματεπώνυμο Κέιγιο Έρικ Ρόσμπεργκ)(γεν. στη Σόλνα της Σουηδίας στις 6 Δεκεμβρίου του 1948) είναι Φινλανδός παλαίμαχος οδηγός αγώννων. Στη Φόρμουλα 1 βρέθηκε απ' το 1978 μέχρι το 1986. Συνολικά συμμετείχε σε 128 Γκραν Πρι απ' τα οποία εκκίνησε στα 114. Το 1ο απ' αυτά ήταν το Νοτιοαφρικανικό Γκραν Πρι του 1978 και το τελευταίο το Αυστραλιανό Γκραν Πρι του 1986. Σημείωσε τα ακόλουθα αποτελέσματα:

 πέτυχε 5 νίκες, 
 ανέβηκε 17 φορές στο Βάθρο των Νικητών, 
 σκόραρε συνολικά 159,5 βαθμούς, 
 εκκίνησε 5 φορές  απ' την pole position και
 σημείωσε 3 ταχύτερους γύρους. 

Επίσης το 1982 στέφθηκε για μία και μοναδική φορά Παγκόσμιος Πρωταθλητής.

Παραπομπές

Φινλανδοί οδηγοί Φόρμουλα 1
 Παγκόσμιοι Πρωταθλητές Φόρμουλα 1